Pantotenate kinase-assosiert nevrodegenerativ sykdom

Pantotenat kinase-assosiert nevrodegenerasjon (PKAN), tidligere kalt Hallervorden-Spatz syndrom, er den hyppigste formen for jernavleiringssykdommer i hjernen (Neurodegeneration with Brain Iron Accumulation, NBIA). Tilstanden er sjelden og skyldes en genetisk mutasjon som arves autosomalt recessivt. Utbredelsen i Norge er ukjent, men internasjonalt rammer den ca. 1-3 av 1 000 000.

Sykdommen kjennetegnes ved nevrodegenerasjon med progredierende nevrologiske og eventuelt nevropsykiatriske symptomer. Diagnosen er klinisk og kan støttes av MR-diagnostikk og genanalyse.

 Historikk 
Hallervorden og Spatz var tilknyttet Nazi-Tyskland og man har derfor gått bort fra sykdommens tidligere navn.The Nazi Anatomists Slate

 Genetikk og molekylærbiologi 
PKAN skyldes en mutasjon i PANK2-genet (20p13). Arvegangen er autosomal recessiv, men nyoppståtte mutasjoner forekommer.A variation in PANK2 gene is causing Pantothenate kinase-associated Neurodegeneration in a family from Jammu and Kashmir – India Nature Det dreier seg ofte om en missense-mutasjon i PANK2-genet, eventuelt delesjoner, duplikasjoner eller splice-site mutasjoner. PANK2 er uttrykt i retina og basalganglienes celler."Med Jern på Hjernen" - et Litteraturstudium i Nevrodegenerative Jernavleiringssykdommer (NBIA) Universitetet i Oslo

Pentatonate kinase er proteinet som er affiseres av mutasjonen. Det er det første enzymet involvert i metaboliseringen av vitamin B5 til koenzym-A. Koenzym-A har en viktig funksjon i mitokondriene og er ledd i β-oksidasjon og sitronsyresyklus, samt i cytosol hvor det bidrar i lipidsyntesen, protein-modifisering, membrantrafikk, og mer.

En PANK2 mutasjon fører altså til at CoA-metabolisme blir påvirket med forstyrrelser i lipidmetabolisme og mitokondriefunksjonen, samt en økning i oksidativt stress.

Cysteinmetabolismen påvirkes også med opphopning av cystein og jern i hjernekjernene, hovedsakelig i globus pallidus, eventuelt i substantia nigra og omliggende strukturer.Beskrivelse av diagnosen Frambu kompetansesenter for sjeldne diagnoser

 Symptomer og sykdomsforløp 
Den klassiske formen har tidlig debut, pasientene er oftest barn rundt 3-6 års alder, mens pasienter med den atypisk formen merker som regel symptomer som tenåringer eller unge voksne.

Symptombildet varierer, men pasientene kan presentere:
 Dystoni
 Spastisitet
 Ufrivillige bevegelser
 Dysartri
 Dysfagi
 Okkulomotoriske symptomer
 Parkinsonisme (rigiditet, tremor, hypokinesi)
 Kognitive symptomer: demens, og så videre
 Nevropsykiatriske symptomer, for eksempel psykose
 Symptomer på retinitis pigmentosa som nattblindhet og redusert synsfelt.
Den klassiske formen starter typisk med gangforstyrrelser, oromandibulær dystoni og ufrivillige bevegelser, samt dysartri. Den atypisk formen kan debutere med språkforstyrrelser og psykiatriske symptomer, eventuelt parkinsonisme.

PKAN er en progressiv sykdom med nevrodegenerasjon og pasientene får ofte behov for rullestol etterhvert, og dør ofte tidlig av sekundære årsaker som infeksjoner og aspirasjonspneumoni på grunn av svekket immunforsvar og nedsatt svelgeevne, og så videre.

 Diagnostikk og funn 
På T2-vektede MR-bilder kan man ofte se «eye of the tiger sign». Dette ses som høy intensitet sentralt på grunn av nekrose og ødem og lav intensitet i periferiet på grunn av jernavleiring i globus pallidus, men dette er ikke patognomonisk for sykdommen. MR-funnene kan ses før symptomene inntreffer.

Ved oftalmologisk undersøkelse kan det påvises retinitis pigmentosa hos noen pasienter.Pantothenate Kinase-Associated Neurodegeneration GeneReviews, 13. august 2002

Post-mortem patohistologi viser forandringer i globus pallidus, putamen og capsula interna med sferoide akkumulasjoner og jernavleiring i globus pallidus. Man finner også jernfylte makrofager og astrocytter.Kruer, Michael C.: The Neuropathology of Neurodegeneration with Brain Iron Accumulation Int Rev Neurobiol. 2013; 110: 165–194.

 Behandling og oppfølging 
Det finnes ingen kurativ behandling per 2015,Neurodegeneration with brain iron accumulation Genetic and Rare Diseases Information Center (GARD) men pasientene får symptomatisk behandling med Baclofen (antispasmemiddel) per oralt eller som pumpe, eventuelt Artane, Diazepam eller Botox-injeksjon i affiserte muskler. Kirurgi med dyp hjernestimulering kan vurderes.Neurodegeneration with Brain Iron Accumulation Information National Institute of Neurological Disorders and Stroke

Deferipron (jernbindende) er på klinisk utprøvelse i en dobbel blind randomisert kontrollert studie.
I tillegg får pasientene behandling hos fysioterapeut, ergoterapeut, logoped, og generell oppfølging.

 Referanser 

Kategori:Sykdommer i nervesystemet